kalixlouiis/myanmar-wikipedia-corpus huggingface dataset:
ဒေသနှင့် ဘာသာစကားများ LanguageRegionVariantStatusPlatformsEnglish United StatesAmerican EnglishAvailableWindows, Android, IOS United KingdomBritish EnglishAvailableWindows, AndroidCortana arrives in the UK on Android and iOS with an overhauled design - The Verge CanadaCanadian EnglishAvailableWindows AustraliaAustralian EnglishAvailableWindows IndiaIndian EnglishAvailableWindowsGerman GermanyStandard GermanAvailableWindowsItalian ItalyStandard ItalianAvailableWindowsSpanish SpainCastilian SpanishAvailableWindows MexicoMexican SpanishAvailableWindowsFrench FranceFrench of FranceAvailableWindows CanadaCanadian FrenchAvailableWindowsChinese ChinaMandarin ChineseAvailableWindows, Android, IOSPortuguese BrazilBrazilian PortugueseAvailableWindowsJapanese JapanStandard JapaneseAvailableRussian RussiaStandard Russian Not AvailableWindows, IOS နည်းပညာ ortana ၏ဘာသာစကားဆိုင်ရာ အလုပ်လုပဆောင်နိုင်စွမ်းသည်Tellme Networks မှ ဆင်းသက်လာခဲ့သည်။
Tellme Networks ကို မိုက်ခရိုဆော့ဖ်မှ ၂၀၀၇ ခုနှစ်တွင် ဝယ်ယူခဲ့သည်။
Cortana သည် Satori ဟုခေါ်သည့် Semantic Search database နှင့် ဆက်စပ်နေသည်။
ကောင်းဆက်နိုင် (၂၁ ရက် မတ်လ ၁၉၉၃ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး မြန်မာအမျိုးသား အသက် ၂၃ နှစ်အောက် ဘောလုံးအသင်းနှင့် ရန်ကုန်ယူနိုက်တက် ဘောလုံးအသင်းတို့တွင် ရှေ့တန်းနေရာမှ ကစားလျက်ရှိသည်။
၂၀၁၆ ခုနှစ် မတ်လတွင် ထိုင်းကလပ်ဖြစ်သော Samut Sakhon F.C. တွင် ၇ လအငှားစာချုပ်ဖြင့် ပြောင်းရွေ့ခဲ့သည်။
ကိုးကား Yangon United Samut Sakhon FC Kaung Sett Naing transfer Category:မြန်မာဘောလုံးသမားများ။
နန်းမင်းအောင်(၁၇ ဧပြီ ၁၉၉၁ ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ရှမ်းယူနိုက်တက် ဘောလုံးအသင်းတွင် တောင်ပံနေရာမှ ကစားလျက်ရှိသည်။
သူသည် ဇေယျာရွှေမြေ ဘောလုံးအသင်း၏ တောက်ပနေသော ကြယ်တစ်လုံးလည်းဖြစ်သည်။
၂၀၁၆ ခုနှစ် မြန်မာနေရှင်နယ်လိဂ်အပြီးတွင် ရှမ်းယူနိုက်တက်သို့ ပြောင်းရွေ့ခဲ့သည်။
ပြည့်ဖြိုးဇော်(၂ ရက် ဇွန်လ ၁၉၉၄ ခုနှစ်ဖွား)သည် မြန်မာလူမျိုး ဘောလုံးသမားတစ်ဦးဖြစ်ပြီး ရန်ကုန်ယူနိုက်တက် ဘောလုံးအသင်းတွင် နောက်တန်းခံစစ်နေရာမှ ကစားလျက်ရှိသည်။
သူသည် ရန်ကုန်ယူနိုက်တက် လူငယ်အသင်းမှ ရန်ကုန်ယူနိုက်တက်ကလပ်အသင်းသို့ ကစားလာခဲ့ခြင်းဖြစ်သည်။
ပြည့်ဖြိုးဇော်သည် ပဲခူးတိုင်းဒေသကြီး၊ တောင်ငူမြို့ ဇာတိဖြစ်သည်။
ကလပ်အသင်း ကစားသမားဘဝ ရန်ကုန်ယူနိုက်တက် သူ၏ ပထမဆုံးပွဲမှာ ရန်ကုန်ယူနိုက်တက် အသင်းနှင့် ဟံသာဝတီယူနိုက်တက် ဘောလုံးအသင်းတို့ ယှဉ်ပြိုင်ကစားကြသည့် ပွဲဖြစ်ပြီး ၎င်းပွဲတွင် ဇော်မင်းထွန်း ဒဏ်ရာရရှိရာမှ ပြည့်ဖြိုးဇော်အား ကစားရန် ပထမဆုံး ရွေးချယ်ခံရသည်။
ဇွန်မိုးအောင်(၈ ရက် ဇူလိုင်လ ၁၉၉၃ ခုနှစ်ဖွား)သည် မြန်မာနိုင်ငံသား ဘောလုံးကစားသမားတစ်ဦးဖြစ်ပြီး ဘယ်တောင်ပံနေရာမှ မြန်မာ ယူ-၂၃ အသင်းနှင့် ရန်ကုန်ယူနိုက်တက် ဘောလုံးအသင်းတို့တွင် ကစားလျက်ရှိသည်။
သူသည် ရန်ကုန်မြို့ဇာတိဖြစ်သည်။
ဘောလုံးသမားဘဝအစ ဇွန်မိုးအောင်အား ရန်ကုန်တိုင်းဒေသကြီး၊ တောင်ဥက္ကလာပမြို့နယ်တွင် မွေးဖွားခဲ့ခြင်း ဖြစ်သည်။
ငယ်စဉ်ကတည်းကပင် အထက်တန်းကျောင်း အားကစားပြိုင်ပွဲများအတွက် ရွေးချယ်ခြင်းခံခဲ့ရပြီး ၂၀၀၉ ခုနှစ်တွင် ရန်ကုန်ယူနိုက်တက် လူငယ်အသင်းအတွက် ရွေးချယ်ခြင်းခံခဲ့ရသည်။
သူသည် မြန်မာအမျိုးသားဘောလုံးအသင်း၏ လက်ရွေးစင်တစ်ယောက် ဖြစ်ချင်ခဲ့သူဖြစ်သည်။
၂၀၁၂ ခုနှစ်တွင် ဇွဲကပင်ယူနိုက်တက် ဘောလုံးအသင်းသို့ အငှားစာချုပ်ဖြင့် ပြောင်းရွေ့သွားခဲ့သည်။
သူ၏ အံဩဖွယ်ကောင်းသော ဘောလုံးစွမ်းရည်ကို ဇွဲကပင်ယူနိုက်တက် အသင်း၌ ပြသနိုင်ခဲ့ပြီး ထိုအသင်းတွင် ၃ နှစ်မျှ ကစားခဲ့သည်။
၂၀၁၅ ခုနှစ်တွင် ရန်ကုန်ယူနိုက်တက် အသင်းသို့ ပြန်လည်ပြောင်းရွေ့ခဲ့ပြီး ရာဇာဝင်းသိန်း အနားယူခဲ့သောကြောင့် ပဏာမလူစာရင်းတွင် အမြဲလိုလိုပါဝင်ခဲ့သည်။
၂၀၁၅ ခုနှစ်တွင် မြန်မာနေရှင်နယ်လိဂ်တွင် ကစားခဲ့ပြီး ပထမဆုံးအကြိမ် ချန်ပီယံဆုကို ယူနိုင်ခဲ့သည်။
ကိုးကား ပြင်ပလင့်များ ဇွန်မိုးအောင် Category:မြန်မာဘောလုံးသမားများ။
ဇင်ဖြိုးအောင်(၆ ရက် နိုဝင်ဘာလ ၁၉၉၅ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ဇွဲကပင်ယူနိုက်တက် ဘောလုံးအသင်းတွင် အလယ်တန်းနေရာမှ ကစားလျက်ရှိသည်။
ကိုးကား ဇင်ဖြိုးအောင် FB Mizzima New ဇင်ဖြိုးအောင် Category:မြန်မာဘောလုံးသမားများ။
ဇော်လင်း(၁၄ မေ ၁၉၉၂ ခုနှစ်ဖွား)သည် အလယ်တန်းနေရာမှ ကစားသော မြန်မာနိုင်ငံသား ဘောလုံးသမားတစ်ဦးဖြစ်သည်။
ရန်ပိုင်စိုး(၁၄ ဖေဖော်ဝါရီ ၁၉၉၆ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ဧရာဝတီယူနိုက်တက် ဘောလုံးအသင်းတွင် အလယ်တန်းနေရာမှ ကစားလျက်ရှိသည်။
ရန်လင်းအောင်(၁၇ ဩဂုတ်လ ၁၉၉၆ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ရန်ကုန်ယူနိုက်တက် ဘောလုံးအသင်းတွင် အလယ်တန်းနေရာမှ ကစားလျက်ရှိသည်။
ဝင်းဇင်ဦး(၁ မေ ၁၉၉၁ ခုနှစ်ဖွား)သည် မြန်မာနိုင်ငံသား ဘောလုံးသမား တစ်ဦးဖြစ်ပြီး ဆောက်သန်းမြန်မာ ယူနိုက်တက် ဘောလုံးအသင်းတွင် နောက်တန်းခံစစ်နေရာမှ ကစားလျက်ရှိသည်။
သူသည် ၂၀၁၅ ခုနှစ် ဆီးဂိမ်းပြိုင်ပွဲ၌ မြန်မာ အမျိုးသား အသက် ၂၃ နှစ်အောက် ဘောလုံးအသင်းတွင် ပါဝင်ကစားခဲ့သည်။
၂၀၁၆ ခုနှစ် မြန်မာနေရှင်နယ်လိဂ်ဖလားတွင်တော့ သူသည် ဇေယျာရွှေမြေ ဘောလုံးအသင်းတွင် ဝင်ရောက်ကစားခဲ့သည်။
ကိုးကား ပြင်ပလင့်များ ဝင်းဇင်ဦး Category:မြန်မာဘောလုံးသမားများ။
ရော်ဘင်ဟုဒ် နေထိုင်ခဲ့သည်ဟု လူသိများသော နော်တင်ဟမ်မြို့ရှိ ရော်ဘင်ဟုဒ် ရုပ်တု ရော်ဘင်ဟုဒ် () သည် အင်္ဂလိပ် ရိုးရာဇာတ်လမ်းများထဲမှ ရဲစွမ်းသတ္တိရှိသည့် သူရဲကောင်း တောပုန်း (ဝရမ်းပြေး) တစ်ဦး ဖြစ်သည်။
ဒဏ္ဍာရီများက ရော်ဘင်ဟုဒ်သည် လေးမြားနှင့် ဓားသိုင်းအတတ်ကို အလွန်ကျွမ်းကျွင်ပိုင်နိုင်လှကြောင်း ဆိုထားသည်။
သူသည် လင်ကွန်းစိမ်းရောင်ရှိ အဝတ်များကို ဝတ်ဆင်လေ့ရှိပြီး၊The Child Ballads 117 "A Gest of Robyn Hode" (c. 1450) "Whan they were clothed in Lincoln Green". သူသည် သူ၏ ပျော်ရွှင်မြူးတူးအဖွဲ့သားများနှင့်အတူ ချမ်းသာကြွယ်ဝသည့် သူဌေးသူကြွယ်များဆီမှ မကြာခဏ လုယက်ပြီး ဆင်းရဲသားများအား ပြန်လည်ပေးဝေလေ့ရှိကြောင်း Dobson and Taylor "Rhymes of Robin Hood" quoting "Percy's Reliques of Ancient Poetry" (first published 1765)'The personal courage of this celebrated outlaw, his skill in archery, his humanity, and especially his levelling principle of taking from the rich and giving to the poor, have in all ages rendered him the favourite of the common people.'Stephen Thomas Knight 2003 Robin Hood: A Mythic Biography p43 quoting John Stow, 1592,Annales of England "poor men's goodes hee spared, aboundantly releeving them with that, which by thefte he gote from Abbeyes and the houses of riche Carles". ဟု အစဉ်အလာအားဖြင့် လူအများက ယုံကြည်လက်ခံထားကြသည်။
ရော်ဘင်ဟုဒ်သည် အလယ်ခေတ်နှောင်းပိုင်းကာလများတွင် ရိုးရာပုံပြင်များထဲမှ လူစွမ်းကောင်းတစ်ဦးအဖြစ် နာမည်ကြီးလာခဲ့ပြီး၊ သူ့အကြောင်းသည် ခေတ်အဆက်အဆက်တွင် စာပေ၊ ရုပ်ရှင်၊ ရုပ်မြင်သံကြား စသောကဏ္ဍပေါင်းစုံတွင် ထင်ရှားကျော်ကြားလျက် ပါဝင်လာသည်။
ရော်ဘင်ဟုဒ်သည် ယခုခေတ်တိုင်အောင် လူအများ ပြောစမှတ်ပြုပြီး လေးစားချစ်ခင်ခြင်းကို ခံနေရသော သူရဲကောင်းတစ်ဦး ဖြစ်လေသည်။
ဝင်းနိုင်စိုး(၂၄ အောက်တိုဘာ ၁၉၉၄ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ရတနာပုံ ဘောလုံးအသင်းတွင် အလယ်တန်းနေရာမှ ကစားလျက်ရှိသည်။
သူသည် ၂၀၁၆ ခုနှစ် မြန်မာနေရှင်နယ်လိဂ်ပြိုင်ပွဲနှင့် ၂၀၁၆ ခုနှစ် ဗိုလ်ချုပ်အောင်ဆန်းဒိုင်းပြိုင်ပွဲ နှစ်ခုစလုံးတွင် ဂိုးသွင်းအများဆုံးဆုကို ရရှိခဲ့ပြီး တစ်နှစ်တာလုံး စုစုပေါင်း ဂိုးအရေအတွက် ၂၂ ဂိုး သွင်းယူနိုင်ခဲ့သည်။
ဆုတံဆိပ် ကလပ်အသင်း ရတနာပုံ မြန်မာ နေရှင်နယ် လိဂ် (၂): ၂၀၁၄၊ ၂၀၁၆ တစ်ဦးချင်း မြန်မာနေရှင်နယ်လိဂ် ဂိုးသွင်းအများဆုံး ကစားသမား (၁): ၂၀၁၆ ဗိုလ်ချုပ်အောင်ဆန်းဒိုင်းပြိုင်ပွဲ ဂိုးသွင်းအများဆုံး ကစားသမား (၁): ၂၀၁၆ ကိုးကား Win Naing Soe FB Yadanarbon pages Category:မြန်မာဘောလုံးသမားများ။
သိန်းနိုင်ဦး(၁ ဇန်နဝါရီ ၁၉၉၄ ခုနှစ်ဖွား)သည် မြန်မာနိုင်ငံသား ဘောလုံးသမား တစ်ဦးဖြစ်ပြီး ဧရာဝတီယူနိုက်တက် ဘောလုံးအသင်းတွင် နောက်တန်းခံစစ်နေရာမှ ကစားလျက်ရှိသည်။
သန်းဇော်ဟိန်း(၂၄ ဧပြီလ၁၉၉၂ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး မကွေး ဘောလုံးအသင်းတွင် ကစားလျက်ရှိသည်။
သူသည် မြန်မာ အမျိုးသား ဘောလုံးအသင်း၏ လက်ရွေးစင်တစ်ဦးလည်း ဖြစ်သည်။
စောနိုင်မိုးအောင်(၂ နိုဝင်ဘာ ၁၉၉၄ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ရန်ကုန်ယူနိုက်တက် ဘောလုံးအသင်းတွင် ရှေ့တန်းတိုက်စစ်နေရာမှ ကစားလျက်ရှိသည်။
သူသည် ရန်ကုန်ယူနိုက်တက် လူငယ်အသင်းမှ အကြီးတန်းကလပ်သို့ ပြောင်းရွေ့ကစားလာသူတစ်ဦးလည်း ဖြစ်သည်။
စောနိုင်မိုးအောင်သည် တနင်္သာရီတိုင်းဒေသကြီး၊ ကော့သောင်းမြို့ဇာတိဖြစ်ပြီး ကရင်လူမျိုး၊ ခရစ်ယာန်ဘာသာဝင်တစ်ယောက်လည်း ဖြစ်သည်။
ကလပ်ကစားသမားဘဝ လူငယ်တန်း စောနိုင်မိုးအောင်၏ ဘောလုံးသမားဘဝအစသည် ရန်ကုန်ယူနိုက်တက် လူငယ်အသင်း၌ ၂၀၁၄ ခုနှစ်တွင် စတင်ခဲ့သည်။
သူသည် ၂၀၁၄ ခုနှစ် MNL Youth League တွင် အသင်းအတွက် ၁၈ ဂိုး သွင်းယူပေးနိုင်ခဲ့သည်။
ထိုကြောင့် သူသည် ရွှေဖိနပ်နှင့် ၂၀၁၄ ခုနှစ်အတွက် အကောင်းဆုံး လူငယ်ကစားသမားဆုကို ရရှိခဲ့သည်။
အလားအလာရှိသော ကစားသမားတစ်ဦးဖြစ်သော်လည်း ဒူးဒဏ်ရာကြောင့် အားကစားလောကမှ ၂ နှစ်ခန့် အနားယူခဲ့ရသည်။
အကြီးတန်း ဒဏ်ရာများ ပျောက်ကင်းပြီးနောက် ရန်ကုန်ယူနိုက်တက် အကြီးတန်းကလပ်မှ ဆက်သွယ်ခေါ်ယူကာ ၂၀၁၇ ခုနှစ်ကုန်ထိ စာချုပ်ချုပ်ဆိုခဲ့သည်။
ဆုများ ကလပ် ၂၀၁၄ ခုနှစ် MNL Youth Champion တစ်ဦးချင်း ၂၀၁၄ ခုနှစ် အကောင်းဆုံး လူငယ်ကစားသမားဆု ၂၀၁၄ ခုနှစ် ရွှေဖိနပ်ဆု (၁၈ ဂိုး) ကိုးကား Category:မြန်မာဘောလုံးသမားများ။
စံမျိုးဦး(၉ စက်တင်ဘာ ၁၉၈၆ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ဧရာဝတီယူနိုက်တက် ဘောလုံးအသင်းတွင် ဂိုးသမားနေရာမှ ကစားခဲ့သည်။
ဖြိုးပိုင်စိုး(၁၆ ဒီဇင်ဘာ ၁၉၉၃ ခုနှစ်ဖွား)သည် မြန်မာနိုင်ငံသား ဘောလုံးသမားတစ်ဦးဖြစ်ပြီး ရှမ်းယူနိုက်တက် ဘောလုံးအသင်းတွင် ကစားလျက်ရှိသည်။
ကိုးကား ပြင်ပလင့်များ Mizzima New Category:မြန်မာဘောလုံးသမားများ။
NGC 2808 သည် ကရိနာ ကြယ်စုတန်းမှ ကြယ်အစုအဝေး globular cluster ဖြစ်သည်။
ယင်းသည် မိမိတို့၏ မိခင်ဂလက်ဆီ နဂါးငွေ့တန်း၌ပါဝင်ပြီး ကြယ်ပေါင်း မီလီယံချီ၍ တည်ရှိလေသည်။
သက်တမ်းအားဖြင့် ၁၂.၅ ဘီလီယံရှိပြီဟုခန့်မှန်းထားသည်။
မောင့်မူပိုင်ရှင် ရုပ်ရှင်ဇာတ်ကားသည် ၂၀၀၀ ခုနှစ်တွင် ဒါရိုက်တာ ကိုစန်းအောင် ရိုက်ကူးခဲ့သော ရုပ်ရှင်ဇာတ်ကား ဖြစ်သည်။
၁၉၆၄ ခုနှစ်က မန္တလေးရုပ်ရှင်မှ ဒါရိုက်တာအောင်ဝင်း ရိုက်ကူးခဲ့သော မောင့်မူပိုင်ရှင် ဇာတ်ကားကို သရုပ်ဆောင် ဒွေး၊ လွင်မိုး၊ ထွန်းအိန္ဒြာဗိုလ်၊ ထက်ထက်မိုးဦးတို့ဖြင့် ပြန်လည်ရိုက်ကူးခဲ့သည်။
ဒုတိယအကြိမ် ရိုက်ကူးသော မောင့်မူပိုင်ရှင်ဇာတ်ကားသည် ဝင်ငွေစံချိန်တင် အောင်မြင်ခဲ့သည်။
သို့သော် နာမည်ကြီးကြော်ငြာများစွာ ရိုက်ကူးခဲ့သည့် ကြော်ငြာဒါရိုက်တာ ကိုစန်းအောင်သည် ရုပ်ရှင်ရုံမတင်ခင်မှာပင် ကွယ်လွန်ခဲ့သည်။
ထို့ကြောင့် ဒုတိယအကြိမ် ရိုက်ကူးသော မောင့်မူပိုင်ရှင်သည် ဒါရိုက်တာကိုစန်းအောင်၏ ပထမဆုံးရုပ်ရှင်ဇာတ်ကားဖြစ်သလို နောက်ဆုံးရုပ်ရှင်ဇာတ်ကားတစ်ကားအဖြစ် မှတ်တမ်းဝင်ခဲ့ပေသည်။
၎င်းရုပ်ရှင်ဇာတ်ကားကြီးဖြင့် ၂၀၀၀ ခုနှစ်အတွက် အကောင်းဆုံး ရုပ်ရှင်ဓာတ်ပုံဆုကို သန်းညွန့်(ပန်သာ)မှ ရရှိခဲ့သည်။
ကမ္ဘာဆုံးထိရုပ်ရှင်ဇာတ်ကားကြီးကို ၂၀၀၅ ခုနှစ်တွင် ဒါရိုက်တာ ခင်မောင်ဦး၊ စိုးသိမ်းထွဋ်တို့မှ ရိုက်ကူးခဲ့ခြင်းဖြစ်ပြီး ပါဝင်သရုပ်ဆောင်သော မင်းသား၊ မင်းသမီးများမှာ ထွန်းထွန်း၊ အိန္ဒြာကျော်ဇင်နှင့် ဝိုင်းစုခိုင်သိန်းတို့ဖြစ်ကြသည်။
Myanmar Chronicle Online Magazine: Local News ကိုးကား Category:မြန်မာ ရုပ်ရှင်ဇာတ်ကားများ Category: မြန်မာဘာသာစကား ရုပ်ရှင်ဇာတ်ကားများ‎။
ကျန်စစ်မင်း ရုပ်ရှင်ဇာတ်ကားကြီးသည် မြန်မာ့သမိုင်း ရုပ်ရှင်အမျိုးအစားဖြစ်ပြီး လူမင်းမှ ဒါရိုက်တာအဖြစ် ရိုက်ကူးထားသော ဇာတ်ကားလည်း ဖြစ်သည်။
ဇာတ်ကြောင်း ပုဂံမင်းဆက်မှ ကျန်စစ်သားမင်းကြီးအကြောင်း ရိုက်ကူးထားသော ရုပ်ရှင်ဇာတ်ကားကြီးဖြစ်သည်။
ဇာတ်ဆောင် လူမင်းမှ ကျန်စစ်သားအဖြစ် ညွန့်ဝင်းမှ အနော်ရထာမင်းအဖြစ် အောင်ခိုင်မှ ငရမန်ကန်းအဖြစ် ညီနန္ဒမှ စောလူးမင်းအဖြစ် ထက်ထက်မိုးဦးမှ မဏိစန္ဒာအဖြစ် မေသန်းနုမှ အပယ်ရတနာမိဖုရားအဖြစ် ပန်းဖြူမှ သမ္ဘူလမိဖုရားအဖြစ် စိုးမြတ်နန္ဒာမှ ခင်တန်အဖြစ် လှိုင်ဖြူဖြူထွဋ်မှ ရွှေအိမ်သည်မင်းသမီးအဖြစ် ပါဝင်သရုပ်ဆောင်ထားကြသည်။
ကိုးကား ပြင်ပလင့်များ {http://www.kyansittminmovie.com/ Kyan Sit Min Movie} http://www.luminn.com/kyansitmin1.htm http://www.people.com.mm/article.cfm?id=1768&parent=1768&sec=10 http://www.tmmh.com.my/mograt/kingkyansitt/reviews/myanmartimes12_224_016.html http://www.tmmh.com.my/mograt/kingkyansitt/reviews/images/new_light_of_myanmar.gif Category:မြန်မာ ရုပ်ရှင်ဇာတ်ကားများ Category: မြန်မာဘာသာစကား ရုပ်ရှင်ဇာတ်ကားများ။
Google Drive သည် ဖိုင်သိမ်းဆည်းခြင်းနှင့် ရယူအသုံးပြုခြင်း (synchronization) ဝန်ဆောင်မှုတစ်ခု ဖြစ်သည်။
ဂူဂဲလ်ကုမ္ပဏီမှ ထုတ်လုပ်ထားသည်။
၂၀၁၂ ခုနှစ်၊ ဧပြီလ ၂၄ ရက်နေ့တွင် စတင်ခဲ့သည်။
Google Drive သည် အသုံးပြုသူများကို ဖိုင်များသိမ်းခြင်း၊ ရယူအသုံးပြုခြင်း၊ မျှဝေခြင်းများ လုပ်ဆောင်နိုင်အောင် ဆောင်ရွက်ပေးထားသည်။
Google Drive သည် ဝင်းဒိုး၊ macOS ကွန်ပျူတာများ၊ အန်းဒရွိုက်၊ iOS ဖုန်းများနှင့် တက်ဘလက်များတွင် အသုံးပြုနိုင်အောင် အသုံးချ ဆော့ဖ်ဝဲကိုလည်း ထုတ်လုပ်ထားသည်။
Google Drive သည် Google Docs, Sheets and Slides, an office suite စသည်တို့ပါဝင်ပြီး documents, spreadsheets, presentations, drawings, forms တို့ကို တည်းဖြတ်ပြင်ဆင်ခြင်းများ ပြုလုပ်နိုင်သည်။
office suite ဖြင့် ဖန်တီးပြင်ဆင်ထားသော ဖိုင်များကို Google Drive တွင် သိမ်းထားနိုင်သည်။
Google Drive အသုံးပြုသူများအား 15 GB ပမာဏကို အခမဲ့ အသုံးပြုခွင့်ပေးထားသည်။
100 gigabytes, 1 terabyte, 10 terabytes, 20 terabytes နှင့် 30 terabytes တို့ကို အခပေးပုံစံဖြင့် ဝန်ဆောင်မှု ပေးထားသည်။
Google Drive ပေါ်သို့တင်သော ဖိုင်၏အရွယ်အစားပမာဏကို 5 terabytes အထိ အများဆုံး လက်ခံထားသည်။
အသုံးပြုသူသည် ဖိုင်များ မျှဝေအသုံးပြုခြင်း အစရှိသော ကိုယ်ရေးကိုယ်တာနှင့် ဆိုင်သော အပြင်အဆင်များကို ပြောင်းလဲနိုင်သည်။
Platforms Google Drive ကို ၂၀၁၂ ခုနှစ်၊ ဧပြီလ ၂၄ ရက်နေ့တွင် စတင်ခဲ့ပြီး ဝင်းဒိုး၊ macOS, and Android စသည်တို့တွင် ဆော့ဖ်ဝဲကို အသုံးပြု၍လည်းကောင်း၊ ဝဘ်ဆိုက်ကို အသုံးပြု၍သော်လည်းကောင်း အသုံးပြုနိုင်သည်။
iOS အတွက် ဆော့ဖ်ဝဲကို ၂၀၁၂ ခုနှစ်၊ ဇွန်လတွင် ထုတ်ဝေခဲ့သည်။
ကွန်ပျူတာဆော့ဖ်ဝဲများ Google Drive ကို ဝင်းဒိုး Vista နှင့် နောက်ထွက်ဗားရှင်းများ၊ Mac ကွန်ပျူတာများတွင် OS X Lion နှင့် နောက်ထွက်ဗားရှင်းများတွင် အသုံးပြုနိုင်သည်။
မိုဘိုင်းဆော့ဖ်ဝဲများ Google Drive မိုဘိုင်းဆော့ဖ်ဝဲကို Android 4.1 "Jelly Bean" နှင့် နောက်ထွက်ဗားရှင်းများတွင် လည်ပတ်သော စမတ်ဖုန်းများ၊ တက်ဘလက်များတွင် အသုံးပြုနိုင်သည်။
iOS 8 နှင့် နောက်ထွက်ဗားရှင်းများတွင် အသုံးပြုသော iPhones နှင့် iPads တွင် အသုံးပြုနိုင်သည်။
ဖိုင်များကို ဖွင့်ကြည့်ခြင်း ဝဘ်ဆိုက်ပေါ်ရှိ Google Drive viewer သည် အောက်ပါဖိုင်ပုံစံများကို ဖွင့်ကြည့်နိုင်အောင် လုပ်ဆောင်ပေးသည်။
Native formats (Docs, Sheets, Slides, Forms, Drawings) Image files (.JPEG, .PNG, .GIF, .TIFF, .BMP, .WEBP) Video files (.WEBM, .MPEG4, .3GPP, .MOV, .AVI, .MPEG, .MPEGPS, .WMV, .FLV, .OGG) Audio formats (.MP3, .M4A, .WAV, .OGG) Text files (.TXT) Markup/Code (.CSS, .HTML, .PHP, .C, .CPP, .H, .HPP, .JS) Microsoft Word (.DOC and .DOCX) Microsoft Excel (.XLS and .XLSX) Microsoft PowerPoint (.PPT and .PPTX) Adobe Portable Document Format (.PDF) Apple Pages (.PAGES) Adobe Illustrator (.AI) Adobe Photoshop (.PSD) Autodesk AutoCad (.DXF) Scalable Vector Graphics (.SVG) PostScript (.EPS, .PS) Fonts (.TTF) XML Paper Specification (.XPS) Archive file types (.ZIP, .RAR, tar, gzip) .MTS files Raw Image formats third-party apps များကို အသုံးပြု၍ အခြားသော ဖိုင်ပုံစံများကိုလည်း ဖွင့်ကြည့်နိုင်သည်။
၎င်းဆော့ဖ်ဝဲများကို ဂူဂဲလ်ခရုမ်း၏ store တွင် ရရှိနိုင်သည်။
မောင်ရင်လောင်း ကဗျာကို အမည်မသိရှေးစာဆိုက ရေးသားခဲ့သည်။
ကဗျာအမျိုးအစားမှာ သျှိုးလိုက်ရတု ဖြစ်သည်။
ထမ်းစင်စီး၍ ထီးရိပ်ခို မြင်းမိုရ်မြင့်မား၊ ဝတိံဖျားက နတ်သားကျသလိုနှင့် − သျှိုး။
ငွေလိုပြောင် သဲရောင်ခင်း ရွှေအုန်းရွာလယ် လမ်းကျယ်ကျယ်မှာ လှူဖွယ်အစုံကျင်း၍ − သျှိုး။
ကတီခင်း အတွင်းမဏ္ဍပ်မှာ ပေါက်ဖော်ဆွေပုံ ကျူလိုရုံသည် လုံးစုံလက်ဖွဲ့ကာနှင့် − သျှိုး။
မယ်သာမွေးသည့် ရင်သွေးသားပုတ္တာ ဝန်းဝန်းသပ္ပာယ် သံဃာလယ်မှာ အမယ်ရှင်ပြုပါအံ့ − သျှိုး။
မေတ္တာပျံ့ ရနံ့ထုံ မိဘကျေးဇူး အထူးထူးကို ရင့်ကျူးရိုက်ကာခြုံအံ့ − သျှိုး။
ပမာပုံသည် ဂုဏ်မူနိုင်းမမျှ မေရုခေါ်ဆို တောင်မြင်းမိုရ်နှင့် နွားချိုပေါက်သစ်စသို့ − သျှိုး။
ရှုမဝသည့် လူလှမယ့်ပန်းဖြူ ကျေးဇူးဂုဏ်ဝါ ထေရ်ဆရာသည် တစ်ဝါထမ်းမျှကူအံ့ − သျှိုး။
မွှေးနံ့ကြူသည် သုံးလူသာသနာ များလှသံဃာ ကျောင်းဝိဟာမှာ တစ်ဝါထမ်းတို့ပါလော့ − သျှိုး။
ကံ့ကော်နန်းမှာ ပွင့်ပန်းသစ္စာဆင် ဂန္ဓာပျံ့မွှေး မြိုက်ရည်ကျွေးသည် မိတေးမြတ်ချစ်ရှင်၏ − သျှိုး။
ရွှေစင်သန်းသည် ရွှေနန်းတပြောင်ပြောင် ပြာသာဒ်ရှစ်ဆောင် မဂ္ဂင်ဖောင်ကို မယ့်မောင်စီးရအောင်တည့်လေး − သျှိုး။
ခက်ဆစ် ၁။
ထမ်းစင် = ထမ်းပိုးနှစ်ခုပေါ်တွင်ထိုင်စရာပြုလုပ်ထားပြီးလူထမ်းသယ်ဆောင်ရသောရှေးသုံးလူထမ်းစင်။
ဝတိံ = တာဝတိံသာနတ်ပြည်။
သျှိုး = မဂ်လာအပေါင်းနှင့်ပြည့်စုံပါစေဟူသောအဓိပ္ပါယ်ဖြင့်ရွတ်ဆိုသောစကား။
ကတီ = ညောင်စောင်းသဖွယ်ထိုင်စရာတစ်မျိုး။
ပေါက်ဖော် = မိရင်းဘရင်းမှပေါက်ပွားသောသားချင်း၊ဆွေမျိုး။
ကျူလိုရုံ = ကျူပင်ကဲ့သို့အစုလိုက်အရုံလိုက်။
လက်ဖွဲ့ = ရှင်ပြုပွဲ၌ပုဂ္ဂိုလ်အသီးသီးကရှင်လောင်း၏လက်တွင်ချည်မျှင်ကွင်းများရစ်ဖွဲ့ပေးခြင်းဖြင့်ချီးမြှောက်သည်။
ပုတ္တာ = သား။
ဝန်းဝန်း = စုစုရုံးရုံး။
သပ္ပါယ် = တင့်တယ်သည်။
အမယ် = အမေ။
ရင့်ကျူး = သာယာသောအသံဖြင့်မြည်သည်။
ပေါက်သစ်စ = ပေါက်ကာစ။
တစ်ဝါ = ဝါတွင်းတစ်တွင်း၊ဝါတွင်းသုံးလ။
ကံ့ကော်နန်း = အရိမေတ္တေယျဘုရားပွင့်တော်မူမည့်နေရာ၊ကံ့ကော်ပင်။
ပွင့်ပန်းသစ္စာဆင် = သစ္စာလေးပါးတည်းဟူသောပန်းကိုဆင်မြန်းသည်။
ဂန္ဓာ = ရနံ့။
မြိုက်ရည်ကျွေး = အမြိုက်တရားဟောသည်။
မိတေး = နောင်ပွင့်မည့်အရိမေတ္တေယျဘုရား။
ပြဿဒ်ရှစ်ဆောင် = ဖောင်ပြဿဒ်နှင့်တူသောမဂ္ဂင်ရှစ်ပါး။
ဝံသာနုအထည် ကဗျာကို မောင်းထောင်ဦးကျော်လှ ရေးသားခဲ့သည်။
ကဗျာအမျိုးအစားမှာ သံချို ဖြစ်သည်။
အကြောင်းအရာ နိုင်ငံခြားအထည်များကို ပယ်ရှားပြီး တိုင်းရင်းဖြစ်အထည်များကိုသာ ရက်လုပ်ဝတ်ဆင်ကြရန် သင့်လျော်ကြောင်း ရေးဖွဲ့ထားသည်။
ဝံသာနုအထည် ကမ္ဘာတွင် မြန်မာမျိုးတို့ ဓမ္မတာအမျိုးအမည် ဖျင်ပင်နီနှင့် ဆင်ထဘီ တဘက်ကြမ်းတို့ကို ရက်ကန်းတွင် လွန်းပြန်ထိုးပါလို့ ပန်းဆိုးကာ ကိုယ်စီဝတ်ကြရ မိုးစွတ်နှင့် နေပူခံ။
သရက်ထည် နီအပြာနှင့် ကတ္တီပါ ပလီပလာကြံလို့ အီတာလျံ ဂျာမန်ကလုပ်ခဲ့တဲ့ ပိတ်အုပ်တွေ ချည်တွေဆိုက်ပြန်တော့ ငွေပိုက်ဆံ ပုံကာနှင်းပါလို့ လုံကွင်းတွေ ဆင်ထဘီနှင့် ပိတ်အင်္ကျီ ဖြူဖြူလွတို့ကို တစ်လဆယ်ထည်ချုပ်နိုင်ရဲ့ မလုပ်ချင် ဝယ်လို့ပေါသည်ဟု ရယ်မောကာ မိန်းမတွေတို့ ငြိမ်းပေကြပြန်။
ပြောကြသည့် စကားပုံကတော့ ပေါလှသည့်ကုန်ဟာ ရှားသည့်ဟု ရှားတဲ့ကုန် တစ်ဖန်ပေါပြန်တော့ သင်္ဘောချည် ရှံချည်ထုပ်ကဲ့ပြင် အပ်ချုပ်ရန် အပ်ချည်လုံးကိုမှ လွယ်တကူ ဝယ်ယူလို့မသုံးနိုင်ဘု နယ်လုံးကျွတ် တို့နိုင်ငံ မြို့ခရိုင်မကျန်ပ ခက်စတောင်း။
ယာပြင်မှာ ဝါပင်တွေကြဲမိရင် တာရဲတွေ ဆွေတလုပ်တို့က ငွေထုတ်ကာ ကိုယ်စီငှားကြလို့ ပွဲစားတွေ ဝယ်ယူလာကြရ စူလျာ ဖျင်တဘက်ကိုမှ တင်ပခွက်လုံအောင် မဖုံးနိုင်ဘု သက်ဆုံးတိုင် ရှည်ကြာနေကြရ သည်ဝါတွေတစ်ပြည်တစ်ရွာသို့သို့ဖြင့် မရောင်းကြပါနှင့် ၎င်းဝါအထည်ဖြစ်တော့ကမှ ချည်ရှစ်ဆယ် အစိတ်ပေးရလိမ့် ပိတ်ဈေးမှာ အလွန်တိုသောကြောင့် အရင်လိုမဝယ်နိုင်၍ ပိတ်အင်္ကျီ လျှိုမစွတ်ရပေဘု ကိုယ့်အဝတ် ကိုယ်ရိုသေလို့ မိန်းမတွေ အငြိမ်မနေကြစမ်းပါနှင့် ရက်ကန်းမှာ ဗိုင်းဝါအလုပ်ကိုဖြင့် အများတကာကို အားမနာလို့မဟုတ်ပါဘု အသွားအလာ ခါးဗလချာ မစုတ်ရအောင်လို့ကွယ် အားထုတ်ဖို့ကောင်း။
တာရဲတွေ = တရုပ်လူမျိုးတွေဟု ဆိုလိုဟန်ရှိ၏။
ဆွေတရုပ် = မိတ်ဆွေတရုပ်။
စူလျာ = ခါးတတ်ထည်ဖျင်ပိုင်း။
ဗလချာ = စုတ်ပြဲနေသောအဝတ်။
ဝံသာနု = အမျိုးအနွယ်ကိုစောင့်ရှောက်ခြင်း။
အမျိုးကိုစောင့်ရှောက်သူ။
ဓမ္မတာ = မြဲသောအစဉ်အလာ။
ဖြစ်မြဲထုံးစံ။
ပင်နီ = အုန်းခွံရောင်ရှိသောဝါမှထုတ်လုပ်သည့်ချည်နှင့်ရက်လုပ်သောအထည်။
လွန်း = ရက်ကန်းရက်ရာတွင်ဖောက်ချည်ရစ်ပတ်ထားသောရက်ဖောက်ထည့်ရာအိမ်ပါသည့်အချောင်းအတံ။
လွန်းပြန် = လွန်းပြန်လက်ချိတ်ပုဆိုး။
ပန်းဆိုး = အဝတ်အထည်ကိုဆေးရောင်ဆိုးသည်။
သရက်ထည် = နိုင်ငံခြားမှလာသောပွင့်ရိုက်စက်ရိုက်ချည်ထည်တစ်မျိုး။
ပလီပလာ = ဆန်းဆန်းပြားပြား။
သဘော်ချည် = နိုင်ငံခြားမှလာသောချည်။
ရှံချည် = ရှံတဘက်။
ရှံစောင်ရက်လုပ်ရသည့်သိုးမွေးနှင့်ချည်ရောစပ်ထားသောချည်ချော။
ခရိုင် = ရွာအများ၊မြို့အများကိုစုပေါင်း၍ဝန်တစ်ဦးအုပ်ချုပ်ရသောနယ်မြေအပိုင်းအခြား။
စီရင်စု။
ခက်စတောင်း = အထူးခက်ခဲသည်။
ချည်ရှစ်ဆယ် = ချည်အမျိုးအစား။
တို = ရှားပါးသည်။
ဗိုင်းဝါ = ချည်ငင်ရန်အတွက်ဖတ်ပြီးသားဝါကိုအရှည်တစ်ညိုခန့်အတောင့်ပြုလုပ်ထားသောဝါလိပ်။
မှတ်ချက် ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။
သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။
ရွှေညာမှာညိုတဲ့မိုး ကဗျာကို ဦးကြီး ရေးသားခဲ့သည်။
ကဗျာအမျိုးအစားမှာ လွမ်းချင်း ဖြစ်သည်။
သပြေကသီးသနှင့် ရေကြီးငယ်ဘောင်ဘင် ထွန်ရေးငယ်ငင်သည် ပျို့ဦးရင် အပြန်ခက်ရှာလိမ့် တစ်ဖက်က ချောင်းကာသည် ရွှေညာမှာညိုသည့်မိုးငယ်မို့ ပျိုစိုးတယ်လေး။
ခါးမင်ကြောင်ငယ် ရွှေသျှောင်ဘယ်ဝေ့ အမယ်လေးဆိုတုန်းက ပျိုပုန်းလို့တွေ့သူမို့ တစ်နေ့သာသာ၊ တစ်ညဉ့်ကွာမူ၊ ဗျာပါသည်းမင်၊ တစ်နှစ်ထင်လို့ မရွှင်တ မျှော် ရေရှင်တားလို့၊ ရက်အားပုံပေါ်လှချည့် ချောင်းကျော်တဲ့လယ်နှယ်ကို ကိုယ်တာကွယ် မစုံမက်သာဘု၊ တောတက်ဖေလေး။
စိတ်နေမြင့်သူ ကဗျာကို အမည်မသိရှေးစာဆို ရေးသားခဲ့သည်။
ကဗျာအမျိုးအစားမှာ အိုင်ချင်း ဖြစ်သည်။
ချစ်တဲ့သူငယ်လေ .... သူငယ်ချင်းကောင်း၊ ယောက်မတို့လေ....။
ပန်ပါရလို၊ ပန်ရလျှင်လဲ ပန်းများသခင်၊ ဂေါ်သဇင်ဟု ပင်ဆင့်ပေါက်သည်၊ ရွက်မြှောက်ရိုးတံမှသာတဲ့။
လိမ်းပါရလို၊ လိမ်းရလျှင်လဲ ရွှေနှင့်နှိုင်းတူ၊ တောင်ငူနနွင်း ငွေနိုင်းချင်းသည် ဝင်းထိန်ထိန်ငယ်၊ အချိန်ခြောက်ကျပ်သားမှသာတဲ့။
ကြင်ရပါလို၊ ကြင်ရလျှင်လဲ ရေမြေ့သခင်၊ အရှင်စက်ရင်း ရွှေတိုက်တော်မှာ၊ စာရင်းသွင်းသည် ခြင်းခြင်းတောက်တဲ့ လူမှသာတဲ့။
အပျိုဖြူငယ်ကကျွမ်း၊ မယ်လွမ်းလှတယ်လေး။
ဂေါ်သဇင် = ပင်ဆင့်ပေါက်သည့်သဇင်နှင့်တူသောပန်း။
ပင်ဆင့်ပေါက် = အပင်ချင်းဆင့်၍ပေါက်သည်။
ရွက်မြှောက် = အရွက်ထောင်သော။
ငွေနိုင်းချင်း = ပစ္စည်းအလေးချိန်နှင့်ဆတူငွေပေး၍ဝယ်ရသော။
စက်ရင်း = ခြေတော်ရင်း။
ရွှေတိုက်တော် = မြန်မာဘုရင်လက်ထက်ရွှေငွေဘဏ္ဍာနှင့်နန်းစဉ်မှတ်တမ်း၊စစ်တမ်း၊မော်ကွန်းစသည့်ထိန်းသိမ်းထားရှိရာအဆောက်အအုံ။
ခြင်းခြင်းတောက် = ရဲရဲတောက်။
ရွှေမြောင်းရွာ ကဗျာကို အမည်မသိရှေးစာဆို ရေးသားခဲ့သည်။
ကဗျာအမျိုးအစားမှာ ကောက်စိုက်သီချင်း ဖြစ်သည်။
မနက်ဆွမ်းတော်တင်၊ ပြင်ပြီးလားမေး ဆွမ်းတော်တင် ပျိုပြင်ပြီးပေါ့၊ မောင်ကြီးရယ်လေး။
ညဦးယံတွန်တဲ့ကြက်ကို၊ လင်းကြက်လားမေး မသိသေးလား မလေးမောင်ရယ်၊ သန်းခေါင်ဟဲ့လေး။
ရွှေမြောင်းရွာ သာပါသေးလား၊ ရွှေမြို့နေမေး သာပါရဲ့ ရွာနံဘေးမှာ၊ ရိုးရေကဖွေး။
မလေးလွမ်းလေအောင်၊ ငှက်ရွှေဖိုးခေါင် လွမ်းလေအောင် ငှက်ရွှေဖိုးက၊ မြိုင်ရိုးကိုထိုး။
ရွှေမြောင်းတောင် ဆည်ပေါင်ရိုးက၊ ငှက်ရွှေဖိုးသာ ဆည်ပေါင်ရိုးက ငှက်ဖိုးသာတယ်၊ နားနာကြလေး။
ရွှေမြောင်းရွာတောင်၊ ကျောင်းဆယ့်နှစ်ဆောင် ဆယ့်နှစ်ဆောင် ပျဉ်ထောင်ကြားက၊ ခိုညဉ်းသံကြား။
ဘုရားဖူးချေစို့ရဲ့၊ မင်းပျို့ကိုသွေး ဖူးချေစို့ရွှေမာလဲ၊ တောင်ထဲမှာလေး။
ဘုရားစေတီမှာ၊ ခဲချီစို့လေး။
ပျိုချီမယ် စေတီလှကို၊ မင်းကြွခဲ့လေး။
လင်းကြက် = နံနက်အလင်းရောင်လာသောအချိန်တွင်တွန်သောကြက်။
ရိုးရေ = ချောင်းရေ။
ဖိုးခေါင် = ဖိုးခေါင်ဟုအော်မြည်သောငှက်ငယ်။
မြိုင်ရိုး = တောတန်း။
ထိုး = စူးရှစွာအော်သည်။
သာ = ချိုသာစွာမြည်ကြွေးသည်။
ရွှေမာလဲ = ရွှေမာလဲဘုရား။
ခဲချီ = ဘုရားရှေ့တွင်အဓိဋ္ဌာန်ပြု၍ကျောက်ခဲကိုချီမသည်။
မောင်မလုပ်န ကဗျာကို အမည်မသိရှေးစာဆို ရေးသားခဲ့သည်။
ကဗျာအမျိုးအစားမှာ တောင်ရိုးဓနု ကျေးလက်တေး ဖြစ်သည်။
မောင်။
စပါးထောင်းကူ၊ လူလိုဝူးရော။
မယ်။
မောင်မထောင်းန၊ ခါးညောင်းတတ်လယ် မယ်ထောင်းမယ်။
စပါးပလာလဲ၊ မောင်မပလာန ခါးနာတတ်တယ်၊ မယ်ပလာမယ်။
လက်ဝါးနု သွေးဥတတ်လယ်။
ထမန်းစားလဲ၊ မောင်မစားန အံယားတတ်တယ်၊ မယ်စားမယ်။
န = နဲ့။
နှင့်။
လူလိုဝူးရော = လူမလိုဘူးလား။
ပလာ = (ဆန်)ပြာသည်။
မောင်မပလာန = မောင်မပြာနှင့်။
ထမန်း = ထမင်း။
မောင်မစားန = မောင်မစားနှင့်။
အံယားတတ်လယ် = ပါးစပ်ယားတတ်တယ်။
ဝါလိုက်ပါ့မိုး ကဗျာကို အမည်မသိရှေးစာဆို ရေးသားခဲ့သည်။
ကဗျာအမျိုးအစားမှာ ထားဝယ်တေး ဖြစ်သည်။
မိုးမဝါဘဲ ကြာလေပြီ မိုးကီးလေကီး လာလေပြီ မိုး မိုး ဝါလိုက်ပါတော့မိုး။
အီမိုး ခေါင်မြှောန်း ထောန်ရအောင် မိုး မိုး ဝါလိုက်ပါတော့မိုး။
ပိတော့ပန်မှာ မီးတစ်ကလယ် သတ်ပါလေ မိုးမင်းကီး။
မိုးထိအောန် လေကားထောန် မထောင်နိုင်ဘဲ ခေတွဲလဲ အာလော့ကလီး မိုးမင်းကီး။
မိုး မိုး ကြိုးပါလေ ရွှေကိုင်းမိုး ကြိုးပါလေ။
မိုး မိုး မိုးရိဆင် အီမလေ ပလန်မှာ ဝါတဲ့မိုး မိုးမဝါဘဲ ကြာလေပြီ မိုးကီး လေကီး လာလေပြီ မိုး မိုး ဝါလိုက်ပါတော့မိုး။
မိုးမဝါ = မိုးမရွာ။
မိုးကီးလေကီး = မိုးကြီးလေကြီး။
အီမိုးခေါင် = အိမ်မိုးခေါင်။
အိမ်ခေါင်မိုး။
မြှောန်း = မြှုံး။
ပိတော့ပန် = ပိတောက်ပင်။
မီးတစ်ကလယ် = မီးတစ်ကျည်။
သတ်ပါ​လေ = ဆင်းပါလေ။
အောန် = အောင်။
ထောန် = ထောင်။
ခေ = ခြေ(ထောက်)။
ကလီး = ကျီးငှက်။
မိုးရိဆင် = မိုးရိပ်ဆင်။
အီမလေပလန် = ဤမြေပြင်။
ခက်ဆစ်အဖွင့် ခက်ဆစ်အဖွင့်မှတ်ချက်မိုးမဝါမိုးမရွာထားဝယ်စကားဖြစ်သည်။
မိုးကီးလေကီးမိုးကြီးလေကြီးအီမိုးခေါင်အိမ်မိုးခေါင်၊ အိမ်ခေါင်မိုးမြှောန်းမြှုံးပိတော့ပန်ပိတောက်ပင်မီးတကလယ်မီးတကျည်သတ်ပါလေဆင်းပါလေအောန်အောင်ထောန်ထောင်ခေခြေ(ထောက်)ကလီးကျီးငှက်မိုးရိဆင်မိုးရိပ်ဆင်အီမလေပလန်ဤမြေပြင် ကိုးကား Category:မြန်မာ ကဗျာများ။
ချီတက်အမိန့် ကဗျာကို ငွေတာရီ ရေးစပ်ခဲ့သည်။
ကဗျာအမျိုးအစားမှာ ခေတ်စမ်းလင်္ကာ ဖြစ်သည်။
အများနှစ်ခြိုက်၊ အိပ်စဉ်ခိုက်ဝယ် မျဉ်းငိုက်ရန်ပင်၊ စိတ်မထင်ဘဲ တောဝင် တောင်သက်၊ ငါချီတက်၏။
မတောက် တတောက် ကြယ်ပြောက်ပြောက်လည်း ကွေ့ကောက်လိမ်ဖည် လမ်းသွယ်သွယ်ကို မြင်ဖွယ်အတွက်၊ ရောင်ခြည်တက်၏။
ဖြိုးဖြိုးဖြောက်ဖြောက်၊ ဆီးနှင်းပေါက်ကား မိုးလောက်ပြင်းထန်၊ အာကာယံမှ ခုန်ပျံဆင်းလျက်၊ မြေသို့သက်၏။
ငါတို့ချီရာ၊ ဤဒေသကား ညီညာမရှိ၊ ချောက်အပြည့်နှင့် အတိမှောင်မိုက်၊ ခလုတ်တိုက်၍ မောဟိုက်ပင့်သက်၊ ခရီးခက်၏။
သေနတ်ကိုဆွဲ၊ လှံစွပ်စွဲ၍ နှင်းထဲသို့တိုး၊ ခလုတ်ဆိုးနှင့်၊ ထုပ်ပိုးအပြည့်၊ တအိအိကြောင့် မချိငါ့မှာ၊ မောလေပါလည်း "ဗမာအကျိုး၊ ပြည်အကျိုး" ဟု မညှိုးစေရ၊ စိတ်ကိုဆွ၏။
"ရှေ့ကချီတက်"၊ မိန့်မှာမြွက်သည့် ချီတက်အမိန့်၊ နားတွင်ငြိမ့်၍ နှစ်သိမ့်ကြည်စွာ၊ ရှေ့သို့သာလျှင် ခိုင်မာစိတ်သွင်း၊ ဇွဲနှင့်ရင်းသည် အားတင်းကာပင်၊ တက်တော့၏။
မျဉ်းငိုက် = အိပ်၍ မပျော့်တပျော်ရှိသည်။
ပြောက်ပြောက် = ပြောက်တိပြောက်ကျား။
ကျိုးတိုးကျဲတဲ။
ဖြိုးဖြိုးဖြောက်ဖြောက် = အနည်းအပါးကွက်ကျား၊ကျိုးကျဲအားဖြင့်။
ဒေသာ = ဒေသ။
အရပ်။
အတိ = များပြားစွာ။
ထူပြောစွာ။
လှံစွပ် = ရိုင်ဖယ်သေနတ်ပြောင်းတံအဖျားတွင်အရှင်တပ်ဆင်၍အသုံးပြုရသောလှံသွားတို။
တအိအိ = တဖြည်းဖြည်း။
တရွေ့ရွေ့။
StarUML သည် UML ဆော့ဖ်ဝဲတစ်ခု ဖြစ်သည်။
MKLab မှ ထုတ်လုပ်ထားသည်။
StarUML ကို GNU GPL လိုင်စင်အောက်တွင် ၂၀၁၄ ခုနှစ်မတိုင်ခင်အထိ ထုတ်လုပ်ထားသည်။
ဗားရှင်း ၂.၀.၀ ကို proprietary license အောက်တွင် စမ်းသပ်ဆော့ဖ်ဝဲ အနေဖြင့် ထုတ်လုပ်ခဲ့သည်။
StarUML သည် UML 2.0 ပုံများကို အများဆုံး ထောက်ပံ့ပေးထားသည်။
၎င်းသည် ပုံတွင် timing နှင့် interaction တို့ မပါရှိပေ။
ဖိုင်ပုံစံများ StarUML 2.0 သည် ၎င်း၏ ကိုယ်ပိုင် ဖိုင်ပုံစံ(.mdj extension) ကို အသုံးပြုထားသည်။
သွင်းယူခြင်း StarUML 1.0 တွင် အသုံးပြုသော .uml ဖိုင်များကိုလည်း သွင်းကာ အလုပ်လုပ်ဆောင်နိုင်သည်။
.mfj ဖိုင်ကိုလည်း သွင်းနိုင်သည်။
WhiteStarUML ၂၀၁၁ ခုနှစ်အဆုံးပိုင်းတွင် StarUML သည် ကွဲထွက်သွားခဲ့သည်။
ယခုအခါ WhiteStarUML ကို Object Pascal မှ ထုတ်လုပ်လျက်ရှိသည်။
WhiteStarUML သည် StarUML (5.0) ၏ နောက်ဆုံးထွက် ဗားရှင်းပေါ်တွင် အခြေခံထားပြီး ဗားရှင်းနံပါတ်ကိုလည်း ထိုနံပါတ်ဖြင့်ပင် စတင်ခဲ့သည်။
ဝေရွှန်းစန္ဒာရတု ကို လက်ဝဲသုန္ဒရ အမတ်ကြီး ရေးသားခဲ့သည်။
မင်းပြစ်မင်းဒဏ်သင့်၍ မဲဇာအရပ်၌ ပင်ပန်းဆင်းရဲစွာ နေရချိန်တွင် မဲဇာတောင်ခြေချီရတု နှင့် ဝေရွှန်းစန္ဒာချီရတု နှစ်ပုဒ်ကို ရေးသားသီကုံးကာ မင်းအမြတ်ပြေစိမ့်သောငှာ ဆက်သွင်းသော ရတုနှစ်ပုဒ်ဖြစ်သည်။
ရတုနှစ်ပုဒ်တွင် မဲဇာတောင်ခြေချီရတုသည် လူသိများသော်လည်း ဝေရွှန်းစန္ဒာချီရတုကိုမူ သိပ်မသိကြပေ။
ဝေရွှန်းစန္ဒာရတု ၁။